Kiina
Kiinan kansantasavalta perustettiin 1. lokakuuta 1949 Mao Zedongin julistaessa sen syntyneeksi Pekingin Taivaallisen rauhan aukiolla. Mao tunnettiin kirjallisuutta opiskelleena intellektuellina, joka oli noussut puolueen huipulle sisällissodan myötä. Hänen valtansa kasvoi nopeasti. Mao jatkoi Kommunistisen puolueen puheenjohtajana ja siten maan johtajana. Neuvostoliitto tunnusti kansantasavallan lähes välittömästi, Itä-Euroopan maat ja suurin osa Länsi-Euroopankin maista tunnusti sen 1950 vaikka diplomaatit karkotettiinkin.
Kiinan kommunistisen puolueen keskuskomitea
Kiinan kommunistisen puolueen keskuskomitea (中国共产党中央委员会; pinyin: Zhōngguó gòngchǎndǎng zhōngyāng wěiyuánhuì) on Kiinan kommunistisen puolueen keskuselin. Keskuskomitean valitsee Kiinan kommunistisen puolueen edustajien kansalliskongressin (myös puoluekongressi tai puoluekokous) viiden vuoden toimikaudelle. Edellinen puoluekongressi käytiin lokakuussa 2017 ja se oli järjestykseltään 19. puoluekongressi. Samoin nykyinen keskuskomitea on järjestykseltään 19. keskuskomitea kuten myös politbyroo ja sen pysyvä komitea. Puolueen perustuskirjan mukaan puoluekongressin ja sen valitsema keskuskomitea ovat puolueen korkeimmat toimielimet. Keskuskomiteaa, politbyroota ja sen pysyvää komiteaa johtaa puolueen pääsihteeri Xi Jinping.